BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA CENTAR

JU OŠ „Hasan Kaimija“

Cicin han 93, Sarajevo

[www.oshkaimija.edu.ba](http://www.oshkaimija.edu.ba)

Na osnovu člana 94. stav (2) t ačka g) a u vezi sa članom 88. stav (6) i (9)Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), odredbi Pravilnika o radu u JU OŠ „Hasan Kaimija“ Sarajevo, člana 4., 5. i 6. Pravilnika sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22), Saglasnosti Ministarstva za odgoj i obrazovanje Kantona Sarajevo broj: 11-11-30-15575-6/22 od 15.11.2022. godine i odluke Školskog odbora broj: 01-1154/22 od 01.12.2022.godine, raspisuje se:

**KONKURS**

**za popunu upražnjenog radnog mjesta na određeno vrijeme u školskoj 2022/2023. godini**

NAZIV RADNOG MJESTA

1. na određeno vrijeme od okončanja konkursne procedure do povratka radnice sa porodiljskog odsustva, a najkasnije do 31.08.2023. godine za:
2. Nastavnik njemačkog jezika....1 izršilac, 6 časova sedmično

OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA

OPIS POSLOVA

Poslovi radnog mjesta navedeni pod tačkom a) 1. Nastavnik njemačkog jezika obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu.

Radnik naveden pod tačkom a) 1. obavlja poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu i Pravilnikom o unutrašnjoj organizaciji i sistematiziji radnih mjesta Škole, a kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)
* pripremanje za neposredno odgojno-obrazovni rad,
* ostali poslovi:
* stručno usavršavanje,
* rad u stručnim organima,
* saradnja s roditeljima,
* rad na pedagoškoj dokumentaciji,
* rad na pedagoškoj elektronskoj dokumentaciji,
* dežurstvo,
* konsultacije s učenicima (ukoliko se realiziraju u posebnom terminu van redovne nastave),
* vođenje stručnog aktiva,
* rad u komisiji koju imenuju stručni organi škole,
* rad u komisiji koju imenuje Školski odbor,
* priprema za izvođenje terenske nastave,
* posjete kulturnim i javnim ustanovama kao i kulturno-historijskim spomenicima,
* ostali poslovi po nalogu direktora.

|  |
| --- |
|  |

POTREBNI USLOVI KOJIM SE REGULIŠE SISTEMATIZACIJA RADNIH MJESTA

Uslovi za radno mjesto navedeno pod rednim brojem

**a) 1. Nastavnik njemačkog jezika (Po Nastavnom planu i programu za njemački jezik za osnovnu školu):**

* VSS – VII stepen ili studij II ciklusa u skladu sa Bolonjskim visokoobrazovnim procesom,
* Završen Filozofski fakultet – odgovarajući jezik (četverogodišnji studij, trogodišnji studij – A predmet u jednopredmetnoj grupi ili A, odnosno B predmet u dvojezičnoj predmetnoj grupi),
* Pedagoška akademija – odgovarajuća jednopredmetna grupa.

PREDNOST U PRIJEMU U RADNI ODNOS PO POSEBNIM USLOVIMA

Nakon bodovanja na osnovu općih i posebnih kriterija u skladu sa Pravilnikom s kriterijima za prijem radnka u radni odnos u osnovnim školama kao javnim ustanovama na području Kantona Sarajevo, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj 37/20 i 27/21). Dodatni bodovi se računaju u skladu sa Instrukcijom o bližoj primjeni kriterija vrednovanja prema uredbi o jedinistvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj 38/20 i 28/21).

Pravo na dodatne bodove ostvaruju branioci i članovi njihovih porodica pod sljedećim uslovima:

* 1. da imaju prijavljeno prebivalište/boravište u Kantonu Sarajevo i
  2. da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni na nižom stručnom spremom od one koje posjeduju.

MJESTO OBAVLJANJA RADA

Mjesto obavljanja rada radnika je na adresi JU OŠ „Hasan Kaimija“ Sarajevo, ulica Cicin han 93, 71000 Sarajevo.

RADNO VRIJEME

Radno vrijeme radnika pod brojem a) 1. Nastavnik njemačkog jezika je nepuno radno vrijeme koje se ostvaruje zavisno od rasporeda časova u školskoj 2022/2023. godini i traje u dužini radnog vremena utvrđenog prijavom na PIO, kolektivnim ugovorom, pravilnikom o radu i ugovorom o radu.

OSNOVNA PLAĆA

Osnovna plaća radnika prijavaljenih na punu normu/radnim vremenom navedenih pod brojem a) 1. Nastavnik njemačkog jezika iznosi:

1.306,80 KM, i zavisi od zvanja i stepena stručne spreme radnika. Radnici koji nisu prijavljeni na punu normu imat će platu u skladu sa fondom časova i prijavom na PIO.

ROK ZA PODNOŠENJE PRIJAVE

Konkurs ostaje otvoren 10 dana od dana objave obavještenja o raspisanom konkursu u dnevnim novinama i krajnji rok za prijavu na javni konkurs je 13.12.2022. godine.

ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijave sa dokazima o ispunjavanju uslova za konkurs se podnose Konkursnoj komisiji preporučeno poštom ili lično na protokol Škole u zatvorenoj koverti s naznakom „Prijava na javni konkurs na poziciju (navesti ime i prezime kandidata, adresu i poziciju/e za koju/e je raspisan javni konkurs) NE OTVARAJ – OTVARA KOMISIJA“ na adresu:

JU OŠ „Hasan Kaimija“ Sarajevo, ulica Cicin han 93, 71000 Sarajevo.

Nepotpune, neblagovremene i neuredne prijave, neće se uzeti u razmatranje.

Molimo kanidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev nakon okončanja konkursne procedure.

DOKUMENTACIJA KOJA SE PODNOSI UZ PRIJAVU

Za zasnivanje radnog odnosa, pored općih uslova utvrđenih zakonom o radu, kandidati trebaju da ispunjavaju i posebne uslove predviđene Zakonom o osnovnom odgoju i obrazovanju, Nastavnim planom i programom za osnovnu školu, Pedagoškim standardima i normativima za osnovnu školu i Pravilnikom o radu Škole,.

Uz potpisanu prijavu sa kratkom biografijom kandidati su dužni dostaviti:

1. OBAVEZNA DOKUMENTACIJA (kopije ili ovjerene kopije)
2. svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,
3. diploma/uvjerenje/svjedodžba o stečenoj stručnoj spremi ili akademskom zvanju,
4. izvod iz matične knjige rođenih,
5. uvjerenje o državljanstvu (ne starije od šest mjeseci),
6. svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs,
7. i druge dokaze o ispunjavanju uslova za to radno mjesto a koji su navedeni u javnom konkursu.
8. DODATNA DOKUMENTACIJA (kopije ili ovjerene kopije)
9. uvjerenje sa šifrom zanimanja koje izdaje fond za penzijsko-invalidsko osiguranje,
10. uvjerenje/potvrda poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi,
11. uvjerenje/potvrda poslodavca o vremenu provedenom na stručnom osposobljavanju u ustanovi,
12. uvjerenje o položenom stručnom ispitu,
13. potvrda o vremenu provedenom na evidenciji službe za zapošljavanje (ne starija od tri mjeseca),
14. rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,
15. diploma/uvjerenje o stečenom akademskom zvanju,
16. potvrda o posebnom priznaju UNSA,
17. uvjerenje/rješenje nadležnih organa o pripadnosti boračkoj populaciji i to:
18. uvjerenje o statusu djeteta šehida-poginulog borca i nestalog branioca;
19. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,
20. dokaz o bračnoj zajednici sa ratnim vojnim invalidom,
21. rješenje o priznatom pravu na mjesečno novčano primanje dobitniku priznanja,
22. uvjerenje o učešću u oružanim snagama,
23. uvjerenje o statusu djeteta ratnog vojnog invalida,
24. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;
25. uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Sistematski ljekarski pregled koji se organizuje u skladu sa Kolektivnim ugovorom za djelatnosti predškolskog odgoja i obrazovanja u Kantonu Sarajevo je ekvivalent ljekarskom uvjerenju nadležne zdravstvene ustanove.

Obavještenje o raspisanom ovom konkursu je objavljeno u dnevnim novinama „Oslobođenje“ dana 03.12.2022. godine, a kompletan tekst konkursa je objavljen na službenoj internet stranici JU OŠ „Hasan Kaimija“ Sarajevo, Ministarstva za odgoj i obrazovanje Kantona Sarajevo i JU „Služba za zapošljavanje Kantona Sarajevo“ (www.oshkaimija.edu.ba, www.mo.ks.gov.ba, www.szks.ba) i ostat će objavljen na službenoj internet stranici škole u čitavom periodu roka prijave.

Javni konkurs ostaje otvoren 10 dana od dana objave obavještenja o raspisanom javnom konkursu u dnevnim novinama „Oslobođenje'' i krajnji rok za prijavu na ovaj javni konkurs je 13.12.2022. godine.